CELEX: 62016TA0530
Language: el
Date: 2018-12-13 00:00:00
Title: Υπόθεση T-530/16: Απόφαση του Γενικού Δικαστηρίου της 13ης Δεκεμβρίου 2018 — Schubert κ.λπ. κατά Επιτροπής [Υπαλληλική υπόθεση — Αποδοχές — Ετήσια αναπροσαρμογή των αποδοχών και των συντάξεων των υπαλλήλων και του λοιπού προσωπικού — Κανονισμοί (ΕΕ) 422/2014 και 423/2014 — Προσαρμογές των μισθών και των συντάξεων για τα έτη 2011 και 2012 — Υποχρέωση αιτιολόγησης — Αναλογικότητα — Δικαιολογημένη εμπιστοσύνη — Κανόνες σχετικοί με τον κοινωνικό διάλογο]

4.3.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 82/43
            
         
      Απόφαση του Γενικού Δικαστηρίου της 13ης Δεκεμβρίου 2018 — Schubert κ.λπ. κατά Επιτροπής
      (Υπόθεση T-530/16) (1)
      
      ([Υπαλληλική υπόθεση - Αποδοχές - Ετήσια αναπροσαρμογή των αποδοχών και των συντάξεων των υπαλλήλων και του λοιπού προσωπικού - Κανονισμοί (ΕΕ) 422/2014 και 423/2014 - Προσαρμογές των μισθών και των συντάξεων για τα έτη 2011 και 2012 - Υποχρέωση αιτιολόγησης - Αναλογικότητα - Δικαιολογημένη εμπιστοσύνη - Κανόνες σχετικοί με τον κοινωνικό διάλογο])
      (2019/C 82/49)
      Γλώσσα διαδικασίας: η γαλλική
      
         Διάδικοι
      
      
         Προσφεύγοντες-ενάγοντες: Ludwig Schubert (Overijse, Βέλγιο) και οι 6 λοιποί προσφεύγοντες-ενάγοντες των οποίων τα ονόματα περιλαμβάνονται στο παράρτημα της απόφασης (εκπρόσωποι: C. Bernard-Glanz, N. Flandin και S. Rodrigues, δικηγόροι)
      
         Καθής-εναγομένη: Ευρωπαϊκή Επιτροπή (εκπρόσωποι: αρχικώς J. Currall και G. Gattinara, στη συνέχεια G. Gattinara και L. Radu Bouyon)
      
         Παρεμβαίνοντα υπέρ της καθής-εναγομένης: Ευρωπαϊκό Κοινοβούλιο (εκπρόσωποι: E. Taneva και M. Ecker)· και Συμβούλιο της Ευρωπαϊκής Ένωσης (εκπρόσωποι: αρχικώς M. Bauer και M. Veiga, στη συνέχεια M. Bauer και R. Meyer)
      
         Αντικείμενο
      
      Προσφυγή-αγωγή δυνάμει του άρθρου 270 ΣΛΕΕ με αίτημα, αφενός, την ακύρωση των αποφάσεων της Επιτροπής με τις οποίες στους μισθούς ή τις συντάξεις των προσφευγόντων-εναγόντων εφαρμόστηκε προσαρμογή 0 % για το 2011 κατά τα προβλεπόμενα στον κανονισμό (ΕE) 422/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για την αναπροσαρμογή, από 1ης Ιουλίου 2011, των αποδοχών και των συντάξεων των υπαλλήλων και του λοιπού προσωπικού της Ευρωπαϊκής Ένωσης, καθώς και των διορθωτικών συντελεστών που εφαρμόζονται στις εν λόγω αποδοχές και συντάξεις (ΕΕ 2014, L 129, σ. 5), και προσαρμογή 0,8 % για το 2012, κατά τα προβλεπόμενα στον κανονισμό (ΕE) 423/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για την αναπροσαρμογή, από 1ης Ιουλίου 2012, των αποδοχών και των συντάξεων των υπαλλήλων και του λοιπού προσωπικού της Ευρωπαϊκής Ένωσης, καθώς και των διορθωτικών συντελεστών που εφαρμόζονται στις εν λόγω αποδοχές και συντάξεις (ΕΕ 2014, L 129, σ. 12), και, αφετέρου, την αποκατάσταση της ζημίας που ισχυρίζονται ότι υπέστησαν οι προσφεύγοντες-ενάγοντες λόγω των αποφάσεων αυτών.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Απορρίπτει την προσφυγή-αγωγή.
               
            
                  2)
               
               
                  Οι προσφεύγοντες-ενάγοντες φέρουν τα δικαστικά έξοδά τους καθώς και τα έξοδα στα οποία υποβλήθηκε η Ευρωπαϊκή Επιτροπή.
               
            
                  3)
               
               
                  Το Συμβούλιο της Ευρωπαϊκής Ένωσης και το Ευρωπαϊκό Κοινοβούλιο φέρουν τα δικαστικά έξοδά τους.
               
            
         (1)  EE C 96 της 23.3.2015 (υπόθεση η οποία καταχωρίστηκε αρχικώς στο πρωτόκολλο του Δικαστηρίου Δημόσιας Διοίκησης της Ευρωπαϊκής Ένωσης με τον αριθμό F-4/15 και μεταφέρθηκε στο Γενικό Δικαστήριο της Ευρωπαϊκής Ένωσης την 1.9.2016).